21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 621/2008)

Resolución do 29 de xullo de 2009 do Departamento Territorial da Consellería de Economía e Industria de A Coruña, de Autorización Administrativa, Aprobación do Proxecto de Execución e Declaración de Utilidade pública, en concreto, da instalación eléctrica que se cita (N° EXPTE: IN407A 621/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A., C. T. I., R. B. T. A., A Hermida Situación: Rianxo. Características Técnicas: Liña eléctrica de media tensión aérea, a 20 kV., de 715 m. de lonxitude, en condutor LA-56, coa orixe no apoio n° 2 da L. M. T. a C. T. Foxacos e final no C. T. aéreo de 50 kVA., en A Hermida e acoplamento coa baixa tensión. Concello de Rianxo. Resultan os seguintes feitos: Primeiro.-A petición someteuse a información pública por Acordo do 17 de febreiro de 2009, de la Delegación Provincial, publicada no DOG do 25 de marzo de 2009, no BOP de A Coruña do 16 de marzo de 2009 e no xornal El Ideal Gallego de 6 de marzo de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Don Dimitru Guoliang Fagrach Perier, propietario do predio n°3, manifesta que fai uns meses pasou pola súa casa un representante de Unión Fenosa Distribución, S. A., para informarlle de que se pretendía pasar polo seu predio unha liña case paralela á mesma liña que ocupara parte do terreo fai máis ou menos un ano. Preguntase o afectado, que ao non volvelo a visitar ao empregado da empresa, como Ile dixo que faría, que se Ile será máis fácil facer expropiacións que chegar a acordos cós propietarios de ditos predios. Dona Francisca Lidia Florica Daniela Benchrif Diaz Noriega, propietaria dos predios n°44 e 69, manifestase contraria á declaración de utilidade pública e á ocupación. Alega que si o trazado da liña tivese que ser inevitablemente ese, esixe unha compensación económica que reflicte o dano que se Ile vai a causar. Con respecto á alegación presentada sobre o predio n° 69, manifesta que a ubicación da liña no seu predio, causaría uns danos irreparables e facilmente evitables: Por un lado situaríase a liña nun predio edificable e por outro lado, tendo en conta que xa está afectada por unha servidume de paso que da servizo a outros predios, limitaría o acceso a ditos predios e a unha presa de auga. Estes danos evitaríanse si se colocase o C. T. no predio n° 70. Para a valoración do terreo, terase en conta de que este é edificable. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predio n°3, que postos en contacto có afectado, non foi posible chegar a un acordo amigable entre ambas partes sobre a cantidade a percibir como indemnización. Que se o proxecto é autorizado, será o Xurado de Expropiación de Galicia o encargado de valorar o prexuízo que se produce no predio polo establecemento da servidume de paso. Predios n°44 e 69, que si o proxecto é autorizado e declarado de utilidade pública, será o Xurado de Expropiación de Galicia o encargado de valorar o prexuízo que se produce nestes predios polo establecemento da servidume de paso. Manifesta que o solo en onde localizase a parcela 69, está clasificado segundo o plano 190306-03 do proxecto, como solo non urbanizable. A constitución da servidume de paso, no suporá danos irreparables, xa que a parcela poderá seguir sendo destinada ao uso que ten na actualidade, agrícola e gandeiro. Non impide tampouco cercala ou edificar nela, deixando a salvo dita servidume sempre que sexa autorizado pola administración competente. Que o centro de transformación xa se proxecta no predio n° 70 tal e como solicita o alegante, existindo acordo amigable entre esta Sociedade e o seu propietario. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Resolve: Autorizar, aproba-lo proxecto de execución e declarar de utilidade publica en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 29 de xullo de 2009. Tristana Moraleja Gómez Xefa Territorial da Coruña